След поражението на Русия в руско-японската война руското Морско министерство започва да преразглежда стратегията си за развитието на военния флот. Вдъхновени от това, как леко японските ескадри обхващат главата на руските ескадри при Цушима и Жълто море, авторите на проекта за третото поколение дредноути залагат на бързия ход и огневата мощ, по този начин създавайки собствената концепция за линеен крайцер.